《送汤君济赴广廉宪幕 其二》
明代·唐桂芳

皓月如银老桂秋，明朝催动孝廉舟。江山迢递三千里，广海东廉四十州。

荔子输官供酒盏，槟榔留客当荼瓯。清心莫饮贪泉窟，霜压黄茅瘴已收。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。